OpenLLM-France/wikimedia huggingface dataset:
# Valentziera

Valentziera (valencià) katalanak Valentziako Erkidegoan hartzen duen izena da, eta ofiziala da han. Katalan hizkuntzaren beste izen bat izateaz gainera, hizkuntza horren dialektoetako bat ere bada; hizkuntzalariak bat datoz horretan, baina Valentziako hainbat politikarik katalanetik at dagoen hizkuntza bat dela diote. Horrenbestez, Valentziako Autonomia Estatutuak «valentziar hizkuntza» aipatzen du.
Duen tradizio idatziarengatik eta hiztun kopuruarengatik, katalanaren dialekto nagusietako bat da valentziera, erdialdeko katalanarekin (Bartzelona ingurukoa) eta Balearretako katalanarekin batera. Sailkapenaren aldetik, katalanaren mendebaldeko multzoko dialektoetako bat da.
Valentzieraren sailkapena, katalanaren barruan:
* Mendebaldeko blokea
** Ipar-mendebaldeko katalana
** Trantsizioko katalana edo valentziera (Tortosako katalana)
** Valentziera
* Ekialdeko blokea
* Mendebalde eta ekialde artekoa
Valentziako Erkidegoan, valentzieraren berezko ezaugarrietan oinarrituz, 1998an sortutako Acadèmia Valenciana de la Llengua (AVL) delakoak arautzen du hizkuntza, Institut d'Estudis Catalans (IEC) erakundearekin elkarlanean. Izan ere, AVLak ere onartzen du katalana eta valentziera hizkuntza bat bera direla.
Valentziera Murtziako El Carxe eskualdean ere mintzatzen da. Valentziako Erkidegoaren iparraldean eta Kataluniaren hegoaldean, trantsizioko hizkera bat egiten da: valentzieraren eta ipar-mendebaldeko katalanaren arteko lotura egiten duen Tortosako katalana.

## Ikus, gainera

* Tirant lo Blanc

## Kanpo estekak

* (Katalanez) Acadèmia Valenciana de la Llenguaren webgunea
* Datuak: Q32641
* Multimedia: Valencià / Q32641
# Aitor Galdos

Aitor Galdos (Ermua, Bizkaia, 1979ko azaroaren 9a - ) euskal txirrindularia ohia da. 2004an debutatu zuen txirrindularitza profesionalean Nipp-Hoddo taldearekin eta 2012ko denboraldiaren amaieran erretiratu zen.

## Palmaresa

2001
* 3. Bastianelli Nazioarteko Sarian
2003
* Bizkaiko errepideko txapelketa
* Circuito Montañéseko etapa 1
* 2. Lemoiz Klasikan
* 3. San Martin Proban
2004
* Giro Lago Maggiore
* Marokoko Itzuliko etapa 1
* Circuito Montañéseko etapa 1
2006
* Danimarkako Itzuliko etapa 1
* 4. Valoniako Tourrean eta etapa 1
* 2. Route Adélien
2008
* 3. Laudioko Sari Nagusian
* 9. Miguel Indurain Sari Nagusian
2009
* 5. Laudioko Sari Nagusian
* 7. Milan-San Remon
2011
* 6. Almeriako Klasikan
2012
* 5. Errioxako Itzulian

## Kanpo estekak

* Aitor Galdos - ProCyclingStats
* Datuak: Q410804
* Multimedia: Aitor Galdós / Q410804
# Allan Davis

Allan Davis (Ipswich, Queensland, Australia, 1980ko uztailaren 27a) Quick Step taldeko txirrindulari australiarra da.
2006an arazoak izan zituen Espainiako Goardia Zibilak dopin inguruan abiarazitako Puerto Auzian bere izena agertzen zelako. Nahiz eta Allan Davisek dopin kasuekin zerikusirik ez izan eta instituzioek horrela egiaztatu, denbora luzez talderik gabe egon zen. Australiako Dopinaren Aurkako Agentziak errugabe jotzen bazuen ere, Nazioarteko Txirrindularitza Elkarteak (UCI) ez zuen onartzen. Hori dela eta, Davisek UCIren aurkako salaketa jarri zuen lana murrizteagatik.
Gaur egun, Oiartzunen bizi da, Andrearekin ezkonduta dago eta bi seme-alaba dituzte, Harrison eta Brooklyn. Bere anaia Scott Davis ere txirrindulari profesionala da.

## Palmaresa

1998
* Australiako Urteko Errepideko Gizonezko Junior Txirrindulariaren saria
2000
* 7. Munduko Txirrindularitza Txapelketan (23 urtez beherakoan)
* 9. Australiako Errepideko Txirrindularitza Txapelketan
2001
* 6. Munduko Txirrindularitza Txapelketan (23 urtez beherakoan)
2002
* Giro del Capoko etapa 1
* 2. Istriako Sari Nagusian
* 3. Australiako Errepideko Txirrindularitza Txapelketan (23 urtez beherakoan)
2003
* Trofeo Manacor
* Circuit Cycliste de la Sartheko etapa 1
* 2. Australiako Errepideko Txirrindularitza Txapelketan
2004
* Alemaniako Itzuliko etapa 1
* Poloniako Itzuliko etapa 1
* Piemonteko Giroa
* Trofeo Alcudia
* Trofeo Manacor
* 5. Munduko errepideko txapelketan
2005
* Eneco Tourreko Puntukako sailkapena eta etapa 1
* Aragoiko Itzuliko Puntukako sailkapena eta etapa 1
* Murtziako itzuliko 3 etapa
* 2. Down Under Tourrean
* 3. Paris-Toursen
* 3. HEW Cyclassicsean
2006
* Down Under Tourreko 2 etapa
* 3. Commonwealtheko Jokoetan, Errepideko Txirrindularitza
2007
* Kataluniako Voltako etapa 1
* Qinghai Lakuko Itzuliko Puntukako sailkapena eta 5 etapa
* 2. Milan-San Remon
2008
* 2. Down Under Tourrean eta 2 etapa
* 2. Geelong Bay Classic Series eta 2 etapa
* 4. Poloniako Itzulian, Puntukako sailkapena eta 2 etapa
* 3. Vattenfall Cyclassicsean
2009
* Down Under Tourreko sailkapen nagusia, Puntukako sailkapena eta 3 etapa
* 2. Valoniako Sari Nagusian
* 4. Milan-San Remon
* 4. Vattenfall Cyclassicsean
2010
* 3. Munduko errepideko txapelketan
* 3. Pikardiako Tourrean
* 5. Vattenfall Cyclassicsean
2011
* 9. Down Under Tourrean
2012
* Jayco Bay Classic
* 6. Munduko errepideko txapelketan

## Sailkapen orokorra Itzuli Handietan

| Laterketa | Laterketa | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 |
| | Italiako Giroa | — | — | — | — | — | — | — | — | 119. | — | — | — | — |
| | Frantziako Tourra | — | — | — | 98. | 84. | — | — | — | — | — | — | — | — |
| | Espainiako Vuelta | — | — | — | — | — | — | UT | — | UT | 76. | — | 167. | — |
| Munduko txapelketa | Munduko txapelketa | — | UT | 12. | 5. | 71. | — | 53. | UT | UT | 3. | — | 6. | — |
―: ez zuen parte hartu UT: utzi, ez zuen amaitu

## Kanpo estekak

* Allan Davis - ProCyclingStats
* Datuak: Q433937
* Multimedia: Allan Davis / Q433937
# Daniele Bennati

Daniele Bennati (Arezzo, 1980ko irailaren 24a), italiako txirrindulari ohia da, profesionala 2002tik 2019ra.

## Palmaresa

2002
* Austriako Itzuliko etapa bat
* Regio-Tourreko etapa bat
2003
* Mediterraneoko Tourreko etapa bat
* Poloniako Itzuliko etapa bat
2005
* Toscanako Giroa
* Alemaniako Itzuliko hiru etapa
* Poloniako Itzuliko bi etapa
* 2. Paris-Toursen
* 2. Romagnako Giroan
* 3. Gante-Wevelgemen
* 4. Plouayko Sari Nagusian
2006
* Valentziako Erkidegoko Itzuliko etapa bat
* Kataluniako Voltako etapa bat
* Trentinoko Giroko etapa bat
* Poloniako Itzuliko bi etapa
* Piemonteko Giroa
* Pratoko Industria eta Merkataritza Sari Nagusia
* 2. Etruriarren Kostaldeko Sari Nagusian
2007
* Mediterraneoko Tourreko etapa bat
* Valentziako Erkidegoko Itzuliko hiru etapa
* La Panneko Hiru Eguneko etapa bat
* Frantziako Tourreko bi etapa
* Espainiako Vueltako Puntukako sailkapena eta 3 etapa
* 3. Etruriarren Kostaldeko Sari Nagusian
2008
* Romandiako Tourreko etapa bat
* Italiako Giroko Puntukako sailkapena eta hiru etapa
* Piemonteko Giroa
* Eneco Tourreko etapa bat
2009
* Sardiniako Giroa eta etapa bat
* 6. Milan-San Remon
2010
* Omango Tourreko etapa bat
* Toscanako Giroa
2011
* Austriako Itzuliko etapa bat
* Valoniako Tourreko etapa bat
* Espainiako Vueltako etapa bat
* 2. Danimarkako Itzulian
* 2. Gante-Wevelgemen
* 3. Qatarreko Tourrean
2012
* Espainiako Vueltako etapa bat
2015
* Pratoko Industria eta Merkataritza Sari Nagusia
* 3. Italiako erlojupeko txirrindularitza txapelketan
2016
* Andaluziako Itzuliko etapa bat
* Danimarkako Itzuliko etapa bat
* Toscanako Giroa

## Kanpo estekak

* Daniele Bennati - ProCyclingStats
* Datuak: Q363917
* Multimedia: Daniele Bennati / Q363917
# 1972ko Milan-San Remo

1972ko Milan-San Remo txirrindularitzako lasterketa klasiko honen 63. edizioa izan zen. 1972ko martxoaren 19an egin zuten Milan eta San Remo artean, 288 kilometroko ibilbidearekin.
Garailea Eddy Merckx belgikarra izan zen, San Remoko helmugara bakarrik heldu zelarik.
Lehenbiziko euskalduna Txomin Perurena izan zen, zazpigarren amaitu zelarik.

## Kanpo estekak

* 1972ko Milan-San Remo - les-sports.info
* 1972ko Milan-San Remo
* Webgune ofiziala
* Datuak: Q3313939
# Ramon Zubiaurre

Ramon Zubiaurre Agirrezabal (Garai, Bizkaia, 1882ko irailaren 1a - Madril, Espainia, 1969ko uztailaren 9a) euskal herritar margolaria izan zen.

## Biografia

Valentin Zubiaurre Urionabarrenetxea musikagileak seme bi izan zituen, biak margolariak izandakoak: Ramon eta Valentin. Seme biak gor-mutuak izan ziren. Honek anaia bien arteko harremana sendotu zuen.
Madrilgo San Fernandoko Arte Ederretako Eskolan egin zituen pinturako lehen ikasketak. 1899. urtetik aurrera, Arte Ederretako erakusketa nazionaletan hasi zen parte hartzen. 1902. urtean, diru-laguntza eskaini zion Bizkaiko Aldundiak, Parisen ikas zezan, eta han bizi izan zen denboraldi luze batez. Estatu Batuetan lan egin zuen, New Yorkeko The Hispanic Society of America elkarteko kidea izanik. Europan eta Ameriketan erakusketa ugaritan jarri zituen bere koadroak ikusgai, eta sari ugari jaso zituen bizitzan zehar. Euskal giroko eta ohiturazko koadroak pintatu zituen batez ere, eta Holandako paisaiak eta hainbat erretratu.

## Lan nagusiak

Amor y juventud, Los remeros vencedores de Ondarroa, El marino vasco Shanti Andia el Temerario, Apoteosis de la pelota vasca, El santo del tío Ramón, Caridad, Mary, Nire herrixkaren agintariak, Viejos ondarreses, El requiebro, Bodas de oro, El primer hijo al regreso del pescador, Sagarrerreketarrat, Pícaros y mendigos, Nire herrixkaren intelektualak, La partida, Esperando la barca, El mercado, Danza vasca, Puesta del sol en Garay, Paisaje de Mañaria, El cabo Ogoño de Bermeo, Un caserío en Mañaria, Desde Ondarroa, Peña de Saturrarán, Autorretrato, La partida eta J. Mayeas eta J. Gerrikabeitiari eginiko erretratuak.

## Galeria

* Nire arreba Pilarren erretratuaNire arreba Pilarren erretratua

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Muñoz Viñarás, Laureano. (1969-7-14). «Ramón de Zubiaurre, in memoriam» Hierro (Bilbo).
* ↑ Auñamendi Eusko Entziklopedia. Ramón de Zubiaurre Aguirrezabal. .
* ↑ Mochizuki, Takeshi. (1980). Ramón de Zubiaurre, el pintor y el hombre. Bizkaiko Foru Aldundia.
* Datuak: Q541701
* Multimedia: Ramón de Zubiaurre / Q541701
# Ricardo Zabaltza

Ricardo Zabaltza Elorga (Erratzu, 1898ko urtarrilaren 29a - Madril, 1940ko otsailaren 24a) euskal sindikalista eta politikaria izan zen.

## Biografia

Erratzuarra jaiotzez, sindikalista eta politikari sozialista izan zen. Irakasle-ikasketak egin ondoren, Argentinara emigratu zen. 1930ean Nafarroara itzuli eta PSOEn eta UGTn sartu zen. 1934an Lur Langileen Espainiako Federazioko idazkari nagusi izendatu zuten, eta nekazarien greba antolatu zuen urte hartako ekainean. 1934ko Iraultza bultzatzeagatik atxilotu zuten. Nafarroan Alderdi Sozialista zabaltzeko lan handia egin zuen, eta Fronte Popularrarekin Espainiako Kongresuko diputatu izendatu zuten 1936an Badajozetik. Gerra Zibilean ezin zuen ihes egin eta 1939an atxilotu zuten italiarrek Alacanten. Heriotzara kondenatuta, 1940an Madrilen fusilatu zuten. Hil aurretik hainbat gutun idatzi zituen senide eta lagunentzat, eta lekukotza horiek gaur egun arte iritsi dira.

## Bibliografia

* Emilio Majuelo, La generación del sacrificio. Ricardo Zabalza, 1898-1940, Tafalla: Txalaparta, 2008, 350 or. ISBN 978-84-8136-516-0.

## Erreferentziak

* ↑ Majuelo Gil, Emilio. (2008). La generación del sacrificio. Ricardo Zabalza. Tafalla: Txalaparta ISBN 978-84-8136-516-0..
* ↑ https://www.argia.eus/efemerideen-kanala/ricardo-zabalza-nafarra-fusilatu-zuten-madrilen
* ↑ https://www.txalaparta.eus/eu/liburuak/la-generacion-del-sacrificio?srsltid=AfmBOoohS5homzHBVXKZO7nM3b0G2-3_TOfoETj2Bl7XuOrTttreifuQ

## Kanpo estekak

* (Gaztelaniaz):Ricardo Zabaltza Auñamendi Entziklopedian.
* Datuak: Q3753711
* Multimedia: Ricardo Zabalza Elorga / Q3753711
# Willy Schroeders

Willy Schroeders (Sint-Agatha-Rode, 1932ko abenduaren 9a - Woluve-Saint-Lambert, 2017ko urriaren 28a) flandriar txirrindularia izan zen, profesionala 1955etik 1965era.

## Palmaresa

1955
* Brusela-Lieja
1956
* Belgikako Erdialdeko Zirkuitua
* Belgikako Mendebaldeko Zirikuitua eta bi etapa
* Piura
* Zellik
1957
* Zottegem Hiriko Sari Nagusia
* Kataluniako Voltako etapa bat
1958
* Deinze
* Mechelen
1959
* Mechelen
* Aalter
* 2. Brusela-Ingooigemen
1960
* Wavre
* Ninove
1961
* Kumtich
* Italiako Giroko bi etapa
* 3. Flèche Brabançonnen
* 3. Belgikako Itzulian
1962
* Italiako Giroko etapa bat
* Vilvoordeko Sari Nagusia
* 2. Luxenburgoko Tourrean
* 5. Romandiako Tourrean
1963
* Brusela-Ingooigem
* 3. Milan-San Remon

## Kanpo estekak

Willy Schroeders - ProCyclingStats
* Datuak: Q2004714
* Multimedia: Willy Schroeders / Q2004714
# Uri Orlev

Uri Orlev (hebreeraz: אורי אורלב‎; Varsovia, Polonia, 1931ko otsailaren 24a - Jerusalem, 2022ko uztailaren 25a) haur literaturako idazle eta itzultzaile israeldarra izan zen, jatorriz judu-poloniarra. Hans Christian Andersen Saria eskuratu zuen 1996an.

## Bizitza

Uri Orlev (jaiotzez Jerzy Henryk Orlowski) Polonian jaio zen, Varsovian. Bigarren Mundu Gerran Varsoviako ghettoan bizi izan zen, bere ama Naziek hil zuten arte. Orduan, Bergen-Belsen kontzentrazio-esparrura eraman zuten. Gerra ostean Israelera joan zen. 1976an hasi zen haur literatura idazten eta, harrez gero, 30 liburu baino gehiago argitaratu ditu, horietako asko biografikoak. Bere liburuak hebreeratik 36 hizkuntzatara itzuliak izan dira. Bereak dira holokaustoari buruz haurrentzat eta gazteentzat itzuli diren liburu gehienak.
Itzulpen lanak ere egin izan zituen Literatura Poloniarra hebreerara itzuliz.

## Sariak

* Hans Christian Andersen Saria (1996)
* Bialik Saria, Ruth Almog eta Raquel Chalfi-rekin.(2006)
* Bere 4 liburuk Batchelder saria (ingelesezko itzulpen saria) jaso dute.

## Haur eta Gazte Literatura

* The Lead Soldiers (1956) (hebreeraz: חיילי עופרת)
* The Thing in the Dark (1976) (hebreeraz: חיית החושך)
* It's Hard to Be a Lion (1979) (hebreeraz: קשה להיות אריה)
* The Island on Bird Street (1981) (hebreeraz: האי ברחוב הציפורים)
* The Wings Turn (1981) (hebreeraz: תור הכנפיים)
* Big Brother (1983) (hebreeraz: אח בוגר)
* The Dragon's Crown (1986) (hebreeraz: כתר הדרקון)
* The Man from the Other Side (1988) (hebreeraz: האיש מן הצד האחר)
* The Lady with the Hat (1990) (hebreeraz: הגברת עם המגבעת)
* Lydia, Queen of Palestine (1991) (hebreeraz: לידיה מלכת ארץ ישראל)
* A Mouthful of Meatball (1995) (hebreeraz: קציצה מהצהריים)
* Last of Kin (1996) (hebreeraz: רחוקי משפחה)
* The Sandgame (1996) (hebreeraz: משחק החול)
* The Wandering Family (1997) (hebreeraz: המשפחה הנודדת)
* The Song of the Whales (1997) (hebreeraz: שיר הלוויתנים)
* Run, Boy, Run (2001) (hebreeraz: רוץ, ילד, רוץ)
* Poems from Bergen-Belsen (1944) (2005) (hebreeraz: שירים מברגן-בלזן)

### Euskarara itzuliak

* Lehoia eta Peru (2004)
* Peruk ez du burua garbitu nahi (2004)

## Erreferentziak

* ↑ (Ingelesez) HCAA Winners 1956-2014. .
* ↑ (Ingelesez) Uri Orlev Turns 80. .
* Datuak: Q703450
* Multimedia: Uri Orlev / Q703450
# Maroan Sannadi

Maroan Sannadi Harrouch (Gasteiz, Araba, 2001eko otsailaren 1a) futbolari euskal-arabiarra da, marokoar jatorrikoa. Erdiko aurrelari gisa aritzen da, bere garaieraz eta gorputzaz baliatuz.

## Biografia

Alavesera 2022an heldu baino lehen Gasteizko zenbait futbol taldetan hezi zen (Ariznabarra, San Ignacio eta Alaves B). 2024-25 denboraldian Alavesek utzita Barakaldon hasi zen eta ligako 20 partidatan 11 gol egin zituen. 2025eko otsailaren 1ean Athleticek fitxatu zuen, alde batetik Alavesi 3.000.000 € eta beste aldetik Barakaldori (non talde babazorroak utzita jokatzen zuen) 300.000 € ordainduta. Kontratua 2029ko ekainera arte sinatu zuen. 2025ko otsailaren 8an debuta egin zuen lehoi gisa, San Mamesen jokatutako lehen mailako 23. jardunaldian, partida hartan 3-0 irabazi zion Athleticek Gironari. Hilabete horretan bertan sartu zuen lehen gola Athleticekin.

## Ibilbidea

2024ko apirilaren 25ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Ariznabarra | 3. | 2020/21 | 29 | 4 | - | - | - | - | - | - | | | - | - | 29 | 4 |
| Ariznabarra | Denera | Denera | 29 | 4 | - | - | - | - | - | - | | | - | - | 29 | 4 |
| San Ignacio | 3.F | 2021/22 | 35 | 16 | - | - | - | - | - | - | - | - | - | - | 35 | 16 |
| San Ignacio | Denera | Denera | 35 | 16 | - | - | - | - | - | - | - | - | - | - | 35 | 16 |
| Mini Glorias | 2.F | 2022/23 | 28 | 7 | - | - | - | - | - | - | - | - | - | - | 28 | 7 |
| Mini Glorias | 2.F | 2023/24 | 31 | 10 | - | - | - | - | - | - | - | - | - | - | 31 | 10 |
| Mini Glorias | Denera | Denera | 59 | 17 | - | - | - | - | - | - | - | - | - | - | 59 | 17 |
| Barakaldo | 1.F | 2024/25 | 20 | 11 | 2 | 0 | - | - | - | - | - | - | - | - | 22 | 11 |
| Barakaldo | Denera | Denera | 20 | 11 | 2 | 0 | - | - | - | - | - | - | - | - | 22 | 11 |
| Athletic | 1. | 2024/25 | - | - | - | - | - | - | - | - | - | - | - | - | - | - |
| Athletic | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 143 | 48 | 2 | 0 | - | - | - | - | - | - | - | - | 145 | 48 |

## Erreferentziak

* ↑ «Athleticek Maroan Sannadi Alaveseko aurrelaria fitxatu du» EITB 2025-02-01 (Noiz kontsultatua: 2025-02-24).
* ↑ «Maroan Sannadi, Athletic Clubeko jokalari berria | Athletic Club Website Oficial» www.athletic-club.eus (Noiz kontsultatua: 2025-02-24).
* ↑ «Maroan Sannadik eta Endika Bujanek Athletic Clubekin debuta egin dute | Athletic Club Website Oficial» www.athletic-club.eus (Noiz kontsultatua: 2025-02-24).
* ↑ «Athleticek 7-1 irabazi dio Valladolidi» Berria 2025-02-23 (Noiz kontsultatua: 2025-02-24).

## Kanpo estekak

* Fitxa - www.athletic-club.eus
* Fitxa
* Datuak: Q123439972
# La Mamounia literatura saria

La Mamounia literatura saria (frantsesez: prix de La Mamounia) Marokoko frantsesezko literatura sustatzeko sortutako saria izan zen. 2010etik 2015era ematen zen, eta irabazleak 200.000 dirham jasotzen zituen (22.000 dolar inguru 2015ean).
Saria Marrakexeko La Mamounia hotelak eman zuen, eta urteroko sari banaketak ere antolatu zituen. Irabazlea idazle eta kritikari ezagunez osatutako epaimahai batek urtero hautatu zuen izendapen kopuru ezberdinen artean. 2011tik aurrera, Christine Orban idazle eta kritikari frantziarra epaimahaiburu izan zen.
Beste epaimahaikide batzuk Douglas Kennedy (AEB), Marie Laberge (Kanada), Alain Mabanckou (Kongoko Errepublika) eta Mouna Hachim (Maroko) idazleak izan ziren.
Arazo ekonomikoak zirela eta, 2015eko banaketa azkena izan zen, eta harrezkero sariak existitzeari utzi zion.

## Irabazleak

* 2010: Mahi Binebine
* 2011: Mohamed Leftah
* 2012: Mohamed Nedali
* 2013: Rachid O
* 2014: Réda Dalil
* 2015: Leïla Slimani

## Erreferentziak

* ↑ (Frantsesez) Berrissoule, Badra. «5 nominés au prix de la littérature de La Mamounia» L'Economiste 2015-07-09 (Noiz kontsultatua: 2025-02-24).
* ↑ (Frantsesez) «Deuxième édition du prix littéraire La Mamounia» Livres Hebdo 2015-04-15 (Noiz kontsultatua: 2025-02-24).
* 1 2 (Frantsesez) Soufiane, Sbiti. «Découvrez les nominés au prix littéraire de la Mamounia» TelQuel 2014-08-19 (Noiz kontsultatua: 2025-02-24).
* 1 2 (Frantsesez) Paillard, Solène. «Prix littéraire : La 7e édition du prix de la Mamounia n’aura pas lieu» Yabiladi 2016-06-09 (Noiz kontsultatua: 2025-02-24).
* ↑ (Frantsesez) Payot, Marianne. «Prix littéraires: Rachid O., lauréat du 4e prix de La Mamounia» L'Express.fr 2013-09-30 (Noiz kontsultatua: 2025-02-24).
* ↑ (Ingelesez) «La Mamounia Literary Award Nominates 8 Candidates for its 5th Edition» Morocco World News 2014-08-21 (Noiz kontsultatua: 2025-02-24).
* ↑ (Frantsesez) «Mahi Binebine au firmament avec "Les étoiles de Sidi Moumen"» Le Matin 2010-11-08 (Noiz kontsultatua: 2025-02-24).
* ↑ (Frantsesez) Delaroche, Philippe. «Mohamed Leftah reçoit le Prix littéraire de la Mamounia à titre posthume» L'Express 2011-10-27 (Noiz kontsultatua: 2025-02-24).
* ↑ (Frantsesez) «Prix littéraire de la Mamounia: Mohamed Nedali, lauréat de la 3ème édition» Libé Culture 2012-10-01 (Noiz kontsultatua: 2025-02-24).
* ↑ (Ingelesez) Thomson, Liz. «Rachid O Wins Mamounia Literary Award» Publishers Weekly 2013-10-01 (Noiz kontsultatua: 2025-02-24).
* ↑ (Frantsesez) «Le Prix «la Mamounia» 2014 décerné à Reda Dalil» Le Matin 2014-09-21 (Noiz kontsultatua: 2025-02-24).
* ↑ (Frantsesez) Bénit, Eléonore. «Le prix littéraire de La Mamounia 2015 va à Leïla Slimani pour Le Jardin de l'Ogre» TelQuel 2015-09-19 (Noiz kontsultatua: 2025-02-24).
# Leïla Slimani

Leïla Slimani (Rabat, 1981eko abenduaren 3a) frantsesez idazten duen franko-marokoar idazle eta kazetaria da. Chanson douce bere bigarren eleberriak Goncourt saria jaso zuen 2016an.

## Biografia

Leila Slimani, Rabateko Lizeo frantseseko ikaslea, frantses hizkuntzako familia batean hazi zen. Bere aita, Othman Slimani, bankaria da, ama otorrinolaringologoa, erdi alsaziarra, erdi marokoarra. 1999an, Parisen kokatu zen eta Parisko Ikasketa Politikoetako Institutuan diplomatu zen. Antzerki-aktore bihurtzen saiatu zen, Cours Florenten ikasi zuen eta ESCP Business Schoolen ikasketak osatzea erabaki zuen, hedabideentzako prestakuntza batekin. Christophe Barbierrek, bere promozioaren aitabitxiak, egonaldi bat eskaini zion L'Express astekarian.
Éditions Gallimard argitaletxean literatur sorkuntzako ikastaro bat egin zuen Jean-Martin Laclavetine tutore zuela.
Azkenik, Jeune Afrique aldizkarian sartu zen 2008an, eta bertan iparraldeko Afrikarekin lotutako gaiak jorratu zituen. 2012an, Jeune Afriqueren idazketa utzi eta idazteari ekin zion, nahiz eta aldizkarirako bere kabuz lanean jarraitu.
2014an, bere lehen eleberria argitaratu zuen Galimarden, Dans le jardin de l’ogre, ekoizpen etxe batek (Huffpost) zinemarako egokitzapen baterako erosia. Kritikak gaia, emakumeen sexu-adikzioa, eta literatura nabarmendu zituen, eta lana Parisko Flore sariko bost finalistetako bat da. Eleberriak 15.000 ale saldu zituen Marokon. 2015ean, eleberri honek La Mamounia 6. literatur saria jaso zuen, frantsesezko marokoar egile bati emana, eta jaso zuen lehen emakumea izan zen. Chanson douce bere bigarren eleberriak Goncourt saria lortu zuen 2016an.
2017ko Frantziako presidentetzarako hauteskundeen bigarren itzulian, gizarte zibileko pertsona ezagun batzuekin batera, Emmanuel Macron babestu zuen Marine Le Pen blokeatzeko. Urte berean urrezko "Out" saria jaso zuen, Marokon homosexualitatea zigortzera eta emakumeen gorputza kontrolatzera kondenatzeagatik.

## Lanak

* La Baie de Dakhla : itinérance enchantée entre mer et désert, 2013
* Dans le jardin de l’ogre, 2014
* Chanson douce, 2016
* Le diable est dans les détails, 2016
* Sexe et mensonges: La Vie sexuelle au Maroc 2017
* Le Pays des autres, 2020
* À mains nues
* Le Parfum des fleurs la nuit

## Erreferentziak

* ↑ (Gaztelaniaz) «La voz fresca de las letras francesas» La Vanguardia 2016-11-19.
* ↑ (Gaztelaniaz) «Leila Slimani gana el Goncourt con la historia de un infanticidio» El Periódico 2016-11-03.
* ↑ (Frantsesez) «“Dans le jardin de l’ogre” de Leila Slimani bientôt sur grand écran» Libération 2015-9-30.
* ↑ (Frantsesez) «Leila Slimani: “La maternidad es una cuestión política”» lamarea.com 2017-5-28.
* ↑ (Frantsesez) «Présidentielle 2017 : 32 personnalités s'engagent pour le second tour» leparisien.fr 2017-04-28.
* ↑ (Frantsesez) Perraudeau, Mélissa. (2017-6-30). «Les premiers Out d'or ont été décernés lors d'une cérémonie forte et inspirante» Konbini France.

## Kanpo estekak

* Datuak: Q18173445
* Multimedia: Leïla Slimani / Q18173445